《过南沙曹氏别墅会沈伯熙索赋》
元代·郯韶

虞山相对南沙口，曲曲云林似辋川。隔岸花飞春片片，开门青辋雨涓涓。

故人忽喜经年见，清梦已惊三日前。深夜一尊仍惜别，还家又是月初弦。

作者简介：湖州吴兴人，字九成。号云台散史，又号苕溪渔者。慷慨有气节。顺帝至正中尝辟试漕府掾，不事奔竞，澹然以诗酒自乐。工诗。